title: "Neimuun"
text: "Wi haa neimuun, wan a muun tesken eerd an san st\u00e4\u00e4nt. Do feit bluas sin ragsidj laacht, an wi k\u00f6n ham ei s\u00e4.\n\nMuunfaasen\nA muun dreit ham iansis uun a muun am a eerd. Son  \"siderisken\" muun as en betj kurter \u00fcs di kalender-muun. F\u00f6r ian amdreiang am a eerd br\u00fckt di muun 27 daar, 7 st\u00fcnj, 43 min\u00fc\u00fcten an 12 sekunden. Wi s\u00e4 ham oober iarst efter 29 daar 12 st\u00fcnj 44 min\u00fc\u00fcten an 3 sekunden weder uun detsalew muun-faas, auer a eerd ham uun didiar tidj en stak widjer am a san dreid h\u00e4\u00e4. Son muun faan \u00e4\u00e4n neimuun tu di naist het \"synodisk\" muun:\n1. Neimuun\n2. Iarst sjuarden\n3. Hualewmuun (tunemen)\n4. Naist sjuarden\n5. Folmuun\n6. Traad sjuarden\n7. Hualewmuun (ufnemen)\n8. Leetst sjuarden\n\nBed\u00fc\u00fcdang\n\nSanjonken \nBi neimuun koon't tu en sanjonken kem, oober bluas do, wan det muunboon j\u00fcst det boon faan a eerd trinjam a san (=\u00a0ekliptik) sk\u00e4\u00e4rt. Det komt amanbi tweisis uun't juar f\u00f6\u00f6r.\n\nSpringflud \nBi neimuun (= faas 1) an folmuun (= faas 5) haa wi springflud. \u00c4\u00e4b an flud hinge f\u00f6\u00f6raal faan't grawitatsioon faan a muun uf. Oober wan eerd, muun an san uun ian r\u00e4 stun, do markt am, dat uk det grawitatjuun faan a san noch en letjen dial diartu d\u00e4\u00e4, so dat det huuchweeder en betj huuger an det liachweeder en betj liager \u00fctjf\u00e4\u00e4lt.\n\nLuke uk diar \n\nAstronomii\nGeografii"